Държавен вестник, бр. 66, 2014 г., стр. 37

БРОЙ  66	
Д Ъ Р Ж А В Е Н  В Е С Т Н И К 	
СТР.  37  
Д Я Л  V I
ИЗИСКВАНИЯ КЪМ МЕДИЦИНСКИ ДЕЙ­
НОСТИ В СПЕЦИАЛНОСТТА „АКУШЕРСТВО 
И ГИНЕКОЛОГИЯ“
Г л а в а  Х V І
ДИАГНОЗА И ПРОСЛЕДЯВАНЕ НА БРЕ­
МЕННОСТТА
1. Диагноза на бременността:
1.1. Диагнозата на бременността установява:
1.1.1. наличие на бременност;
1.1.2. място на развитие на бременността.
1.2. При наличие на вътрематочна бре­
менност диагнозата уточнява следните нейни 
характеристики:
1.2.1. срок на бременността и вероятен 
термин на раждане;
1.2.2. разположение на плода/плодовете в 
матката (при напреднала бременност);
1.2.3. едноплодна/многоплодна бременност;
1.2.4. състояние на концептуса/концепту­
сите;
1.2.5. състояние на плодните придатъци.
2. Първоначални изследвания на бремен­
ната, наблюдение на нормална и рискова 
бременност се извършват съгласно Наредба 
№ 39 от 2004 г. за профилактичните прегледи 
и диспансеризацията (ДВ, бр. 106 от 2004 г.). 
3. Наблюдаващият бременността лекар 
трябва да информира бременната за препо­
ръчителни допълнителни изследвания според 
конктретния случай.
4. Бременни с реализиран риск (патоло­
гична бременност): 
4.1. се хоспитализират в структури на 
лечебни заведения от второ и трето ниво на 
компетентност, оказващо родилна помощ при 
следните случаи:
4.1.1. при поява на отклонения в състоя­
нието на бременната/плода;
4.1.2. наличие на маточни контракции;
4.1.3. при поява на непосредствена заплаха 
за живота на бременната или плода хоспита­
лизацията е спешна. 
4.2. В лечебното заведение се провеждат 
необходимите изследвания и консултации с 
други специалисти за изясняване състоянието 
на бременната/плода.
4.3. Стационарното лечение може да има 
следния резултат: 
4.3.1. родоразрешение независимо от срока 
на бременността или начина на раждане;
4.3.2. дехоспитализация при стабилизиране 
състоянието на бременната/плода с препоръ­
ка за продължаващо амбулаторно лечение и 
активно наблюдение; 
4.3.3. продължаваща хоспитализация под 
активно наблюдение до достигане на момента 
за родоразрешение или дехоспитализация.
5. В случай че срокът на бременността е 20 
или повече гестационни седмици, лечението 
се провежда в лечебни заведения, оказващи 
родилна помощ.
6. При отделните форми на рискова и 
патологична бременност е препоръчително 
поведението, прието чрез консусус на форуми 
на Българското научно дружество по акушер­
ство и гинекология. 
Г л а в а  Х V І I
ПРОФИЛАКТИЧЕН ГИНЕКОЛОГИЧЕН 
П РЕГЛ Е Д. ОН КОГ И Н ЕКОЛОГ И Ч ЕН 
СКРИНИНГ
1. Профилактичният гинекологичен преглед 
е насочен към откриване на преморбидни 
и морбидни състояния на женската репро­
дуктивна система с основен акцент върху 
скрининга за рак на маточната шийка и за 
рак на гърдата.
2. На профилактичен гинекологичен пре­
глед подлежат всички жени, които са полово 
активни. 
3. Профилактичният гинекологичен пре­
глед:
3.1. се извършва в лечебно заведение за 
извънболнична помощ;
3.2. изисква лекарска помощ;
3.3. включва:
3.3.1. гинекологична анамнеза;
3.3.2. клинично изследване на млечните 
жлези; при първата визита – обучение за са­
моизследване на млечните жлези;
3.3.3. цервикална онкоцитонамазка; 
3.3.4. гинекологичен преглед. 
3.4. На жени, навършили 50 години, се дава 
съвет да се подложат на мамография, която 
да се повтаря през 1 – 3 години.
4. Резултат от профилактичния гинеколо­
гичен преглед:
4.1. резултатът от профилактичния гине­
кологичен преглед се отчита като „отрицате­
лен“, ако са изпълнени кумулативно следните 
условия:
4.1.1. липса на гинекологични оплаквания;
4.1.2. нормален гинекологичен статус;
4.1.3. нормален статус на млечните жлези;
4.1.4. цитонамазка: I или II група по 
Papanicolaou или съответстващ на този ре­
зултат: негативни за интраепителни или 
малигнени лезии със или без наличие на 
микроорганизми и други не-неопластични 
находки по Bethesda.
4.2. Резултатът от профилактичния гинеко­
логичен преглед се отчита като „положителен“, 
ако е изпълнено поне едно от изброените 
условия:
4.2.1. наличие на гинекологични оплак­
вания;
4.2.2. патологичен или неясен гинеколо­
гичен статус;